बार्सिलोना बराबरीमा रोकियो
जेरार्ड पिकेको गोलमा बार्सिलोनालाई आइतबार राति स्पेनी ला लिगामा छिमेकी स्पान्योलसँग १–१ को बराबरीमा खेलेको छ । यस नतिजाले बार्सिलोनाको अपराजित यात्रा कायम रह्यो । अर्को खेलमा एट्लेटिको म्याड्रिडले तेस्रो स्थानको भ्यालेन्सियालाई १–० ले हरायो । 
म्याड्रिड — जेरार्ड पिकेको गोलमा बार्सिलोनालाई आइतबार राति स्पेनी ला लिगामा छिमेकी स्पान्योलसँग १–१ को बराबरीमा खेलेको छ । यस नतिजाले बार्सिलोनाको अपराजित यात्रा कायम रह्यो । अर्को खेलमा एट्लेटिको म्याड्रिडले तेस्रो स्थानको भ्यालेन्सियालाई १–० ले हरायो । योसँगै एट्लेटिकोले शीर्षस्थानको बार्सिलोनासँग दूरी ९ अंकमा छोटयायो । अर्नेस्टो भालभेर्डेको बार्सिलोना स्पान्योलका जेरार्ड मोरेनाको गोलबाट पछाडि पर्दा हारको चिन्ता बढेको थियो, तर पिकेले लियोनल मेसीको फ्रि–किकलाई पोस्टको दिशा दिए ।इटालीमिलान– नेपोली आइतबार राति पुछारको बेनेभेन्टोलाई २–० ले हराएर इटालीको सिरी ए को शीर्षस्थानमा कायम रह्यो । अर्कोतर्फ गोन्जालो हिगुइनको ह्याट्रिकमा युभेन्ट्सले सासौलोलाई ७–० ले हरायो । छपल्टको डिफेन्डिङ च्याम्पियन युभेन्ट्स पहिलो हाफसम्म ४ गोलले अगाडि थियो । लिग तालिकामा नेपोलीको ६० अंक छ भने युभेन्ट्स १ अंक लिएर दोस्रोमा छ ।इंग्ल्यान्डलन्डन– इंग्लिस प्रिमियरमा आइतबार लिभरपुल र टोटेनहमले निकै प्रतिस्पर्धात्मक खेलमा अंक बाँडेका छन् । लिभरपुलको मैदानमा खेल २–२ को बराबरीमा सकियो । खेलको तेस्रो मिनेटमा मोहमद सलाहले टोटेनहमको गल्तीमा फाइदा उठाउँदै अग्रता दिलाए । दोस्रो हाफको ८० औं मिनेटमा भिक्टर वानयामाले उत्कृष्ट गोल गर्दै खेल बराबरीमा ल्याए । यस्तै ८७ हौं मिनेटमा टोटेनहमले पेनाल्टी पाए पनि ह्यारी केनको प्रहार लिभरपुलका गोलरक्षक कारियसले विफल पारे । लगत्तै सलाहले पेनाल्टी क्षेत्रभित्र तीन डिफेन्डरलाई छक्याउँदै गोल गरेपछि लिभरपुलले अग्रता लियो । टोटेनहमले इन्ज्युरी समयको तेस्रो मिनेटमा फेरि पेनाल्टी पायो । त्यसलाई ह्यारी केनले गोलमा परिणत गरे । उनको यो एक सय प्रिमियर लिग गोल पनि हो । अर्को खेलमा न्युकासल र क्रिस्टल प्यालेसले १–१ को बराबरी खेले ।